VÝROČNÁ    SPRÁVA

rok  2004

apríl  2005

OBSAH											2

IDENTIFIKÁCIA ORGANIZÁCIE							3

POSLANIE A STREDNODOBÝ VÝHĽAD ORGANIZÁCIE	         4	                                                                                                    

ČINNOSTI ORGANIZÁCIE A ICH NÁKLADY					7

ROZPOČET ORGANIZÁCIE							8	                                                                                                    

PERSONÁLNE OTÁZKY							        12

CIELE A PREHĽAD PLNENIA						        14

HODNOTENIE A ANALÝZA VÝVOJA ORGANIZÁCIE		        15

HLAVNÉ SKUPINY UŽÍVATEĽOV VÝSTUPOV ORGANIZÁCIE       15

ZVEREJNENIE VÝROČNEJ SPRÁVY					        16

IDENTIFIKÁCIA ORGANIZÁCIE

Názov :		Hlavný banský úrad 

Sídlo 	:		Kammerhofská 2, 969 50 Banská Štiavnica

Forma :	Rozpočtová organizácia, organicky začlenená do štruktúry  Ministerstva hospodárstva Slovenskej republiky,  v odbore energetickej politiky, ktorá je podľa zákona č.312/2001 Z.z. o štátnej službe, v znení neskorších predpisov služobným úradom.
			
Kontakt : 		telefón : 045 6921 546, 045 6921 553,
fax : 045 6921 549, 
			e-mail – hbubs@isternet.sk, hbu@stonline.sk

Predseda :		Ing. Martin Lutonský

Vedúci
zamestnanci :	JUDr. Ing. Peter Kúkelčík – vedúci  oddelenia ochrany ložísk nerastov  a výbušnín Hlavného banského úradu
			Ing. Vladimír Nárožný – vedúci oddelenia banskej bezpečnosti
Hlavného banského úradu

Ing. Vladimír Bubelíny – predseda Obvodného banského úradu
Banská Bystrica, 9. mája č.2,  975 90 Banská Bystrica;
tel.: 048 4142 956; 048 4142 2941, 
fax : 048 4142 941,
e-mail –  obubb@isternet.sk

Ing. Miroslav Vilček    - predseda Obvodného banského úradu
Bratislava, Prievozská 30, 821 05 Bratislava; 
tel.: 02 5341 7309; 02 5341 7336; 025341 3171; 025341 5062, 
fax : 02 5341 7300,
e-mail – obuba@isternet.sk

Ing. Dušan Čellár       - predseda Obvodného banského úradu
Košice, Timonova 23, 041 57 Košice; tel./fax : 055 6250 355;
e-mail – obuke@isternet.sk

Ing. Bohuš Sliacky       - predseda Obvodného banského úradu
Prievidza,  Matice slovenskej 10, 971 22 Prievidza; tel./fax :046 5422 005,  
e-mail – obupd@isternet.sk

Ing. Vojtech  Völgyi      -  predseda Obvodného banského úradu
Spišská Nová Ves, Markušovská cesta 1,
052 80 Spišská Nová Ves; 
tel.: 053 4425 256, 
fax : 053 4425 568,                                                                             e-mail – obusnv@isternet.sk

Hlavné činnosti : Hlavný banský úrad a obvodné banské úrady vykonávajú hlavný dozor  	
-  nad dodržiavaním  zákona č.44/1988 Zb. o ochrane a využití nerastného bohatstva (banský zákon) v znení neskorších predpisov, zákona SNR č.51/1988 Zb. o banskej činnosti, výbušninách a o štátnej banskej správe, v znení neskorších predpisov a predpisov vydaných na ich základe, ak upravujú ochranu a využívanie ložísk nerastov, bezpečnosť prevádzky, zabezpečenie chránených objektov a záujmov pred účinkami banskej činnosti, ako aj výrobu výbušnín a používanie výbušnín na trhacie práce a ohňostrojné práce a pri tranzitnej  preprave výbušnín cez územie SR,

                             - nad dodržiavaním banského zákona, zákona SNR č.51/1988 Zb. a predpisov vydaných na ich základe a iných všeobecne záväzných predpisov ak upravujú bezpečnosť a ochranu zdravia pri práci, bezpečnosť technických zariadení, požiarnu ochranu v podzemí a pracovné podmienky, v organizáciách  pri vykonávaní banskej činnosti alebo činnosti vykonávanej banským spôsobom a pri výrobe výbušnín a používaní výbušnín na trhacie práce a ohňostrojné práce a pri tranzitnej preprave výbušnín cez územie SR.

POSLANIE A STREDNODOBÝ VÝHĽAD ORGANIZÁCIE

POSLANIE

Hlavný banský úrad  je ako rozpočtová organizácia organizačne začlenená do štruktúry Ministerstva hospodárstva Slovenskej republiky, plní úlohy hlavného dozoru orgánov štátnej banskej správy, riadi činnosť obvodných banských úradov a rozhoduje o odvolaniach proti ich rozhodnutiam.

 Pri výkone hlavného dozoru Hlavný banský úrad
•	Ukladá opatrenia na zabezpečenia racionálneho využívania ložísk nerastov a na zaistenie bezpečnosti a ochrany zdravia pri práci a bezpečnosti prevádzky a za tým účelom organizuje, riadi a vykonáva osobitné previerky.
•	Vykonáva previerky pracovísk, činností a technických zariadení a pritom zisťuje, ako obvodné banské úrady plnia povinnosti vyplývajúce pre ne z banského zákona, zákona SNR č.51/1988 Zb. a predpisov vydaných na ich základe.
•	Dáva súhlas na zriadenie, prípadne nariaďuje zriadenie hlavných banských záchranných staníc a obvodných banských záchranných staníc, určuje ich sídla a vymedzuje ich pôsobnosť, schvaľuje ich služobné poriadky, určuje podmienky na ustanovenie do funkcie a preveruje odbornú spôsobilosť ich vedúcich zamestnancov a dozerá na stav, organizáciu a vybavenie hlavných a obvodných banských záchranných staníc; môže tiež vzhľadom na povahu prác, ich rizikovosť a s prihliadnutím na miestne podmienky nariadiť, aby organizácia pri činnosti vykonávanej banským spôsobom zabezpečila banskú záchrannú službu.
•	Vykonáva prehliadky objektov, zariadení a pracovísk a pritom kontroluje, ako sa plnia povinnosti vyplývajúce z banského zákona, zákona SNR č.51/1988 Zb. a predpisov vydaných na ich základe, ak upravujú ochranu a využívanie  ložísk nerastov, bezpečnosť a ochranu zdravia pri práci a bezpečnosť prevádzky, zabezpečenie chránených objektov a záujmov pred účinkami banskej činnosti, výrobu výbušnín a používanie výbušnín na trhacie práce a ohňostrojné práce, ako aj z iných všeobecne záväzných právnych predpisov na zaistenie bezpečnosti a ochrany zdravia pri práci, bezpečnosti technických zariadení a pracovných podmienok vrátane predpisov o požiarnej ochrane v podzemí.
•	Nariaďuje odstrániť zistené závady a nedostatky. Na zaistenie bezpečnosti a ochrany zdravia pri práci a bezpečnosti prevádzky je oprávnený nariaďovať nevyhnuté opatrenia. Ak zistia závady, ktoré zrejme a bezprostredne ohrozujú  celospoločenský záujem, najmä bezpečnosť a ochranu zdravia pri práci a bezpečnosť prevádzky a technických zariadení, prípadne majetku a ktoré nemožno ihneď odstrániť, nariaďujú zastavenie prevádzky organizácie alebo jej časti, prípadne  ich technických zariadení, a to v nevyhnutnom rozsahu až do odstránenia závad.

Hlavný banský úrad 
•	Vedie súhrnnú evidenciu dobývacích priestorov a ich zmien.
•	Povoľuje používať typy vybraných banských strojov, zariadení, prístrojov a pomôcok organizáciám vykonávajúcim banskú činnosť a činnosť vykonávanú banským spôsobom.
•	Posudzuje odbornú spôsobilosť zamestnancov v rozsahu ustanovenom banským zákonom, zákonom SNR č.51/1988 Zb. a predpismi vydanými na ich základe a vydáva týmto zamestnancom príslušné osvedčenia alebo oprávnenia na výkon funkcií, alebo im tieto osvedčenia alebo oprávnenia odníma.

Obvodné banské úrady pri výkone hlavného dozoru
•	Vykonávajú prehliadky objektov, zariadení a pracovísk a pritom kontrolujú, ako sa plnia povinnosti vyplývajúce z banského zákona, zákona SNR č.51/1988 Zb. a predpisov vydaných na ich základe, ak upravujú ochranu a využívanie  ložísk nerastov, bezpečnosť a ochranu zdravia pri práci a bezpečnosť prevádzky, zabezpečenie chránených objektov a záujmov pred účinkami banskej činnosti, výrobu výbušnín a používanie výbušnín na trhacie práce a ohňostrojné práce, ako aj z iných všeobecne záväzných právnych predpisov na zaistenie bezpečnosti a ochrany zdravia pri práci, bezpečnosti technických zariadení a pracovných podmienok vrátane predpisov o požiarnej ochrane v podzemí.
•	Zisťujú na mieste stav, príčiny a následky závažných prevádzkových nehôd (havárií) a závažných pracovných úrazov v organizáciách, ako aj závažného ohrozenia celospoločenského záujmu, najmä bezpečnosti a ochrany zdravia pri práci.
•	Nariaďujú odstrániť zistené závady a nedostatky. Na zaistenie bezpečnosti a ochrany zdravia pri práci a bezpečnosti prevádzky sú oprávnené nariaďovať nevyhnuté opatrenia. Ak zistia závady, ktoré zrejme a bezprostredne ohrozujú  celospoločenský záujem, najmä bezpečnosť a ochranu zdravia pri práci a bezpečnosť prevádzky a technických zariadení, prípadne majetku a ktoré nemožno ihneď odstrániť, nariaďujú zastavenie prevádzky organizácie alebo jej časti, prípadne  ich technických zariadení, a to v nevyhnutnom rozsahu až do odstránenia závad.
•	Dozerajú na stav, vybavenie  a činnosť banskej záchrannej služby a preverujú odbornú spôsobilosť jej vedúcich zamestnancov  s výnimkou zamestnancov hlavných banských záchranných staníc a obvodných banských záchranných staníc.
•	Dozerajú, či organizácie riadne vedú evidenciu a registráciu pracovných úrazov a vyhodnocujú zdroje a príčiny úrazovosti.
•	Preverujú, či organizácia vykonávajúca banskú činnosť, alebo činnosť vykonávanú banským spôsobom je spôsobilá projektovať  a vyrábať technické zariadenia slúžiace na vykonávanie banskej činnosti alebo činnosti vykonávanej banským spôsobom, vydáva ú jej príslušné povolenie, prípadne jej toto povolenie odnímajú.
•	Kontrolujú vykonávanie prehliadok a skúšok technických zariadení.
•	Preverujú skúškami u zamestnancov znalosť  relevantných predpisov, ktorú títo zamestnanci potrebujú na výkon riadiacich a kontrolných funkcií. Posudzujú odbornú spôsobilosť zamestnancov na výkon vybraných funkcií a vydávajú im osvedčenia alebo oprávnenia na výkon funkcií, prípadne im tieto osvedčenia alebo oprávnenia odnímajú.
•	Určujú, menia  alebo  zrušujú chránené ložiskové územia a dobývacie priestory  a vedú ich evidenciu.
•	Povoľujú otvárku, prípravu a dobývanie výhradných ložísk a v určených prípadoch vyhľadávanie a prieskum výhradných ložísk banskými dielami; pred zastavením prevádzky v banských dielach lomoch povoľujú ich zabezpečenie alebo likvidáciu hlavných banských diel a lomov.
•	Určujú nevyhnutné opatrenia, najmä poradie a spôsob vydobytia výhradných ložísk, ak  by otvárkou, prípravou  a dobývaním bola ohrozená prevádzka alebo využitie výhradného ložiska v dobývacom priestore inej organizácie.
•	Nariaďujú ak je to z hľadiska bezpečnosti prevádzky nevyhnutné, aby časť výhradného ložiska v dobývacom priestore jednej organizácie vydobyla iná organizácia alebo ak je potrebné, aby si organizácia zriadila banské dielo v dobývacom priestore inej organizácie; rovnako postupujú, ak je nevyhnutné spoločné užívanie banských diel a zariadení.
•	Povoľujú dobývanie ložísk nevyhradených nerastov, ako aj zabezpečenie banských diel a lomov a likvidáciu hlavných banských diel a lomov.
•	Vydávajú súhlas na povolenie stavieb a zariadení v chránenom ložiskovom území.
•	Môžu nariadiť vyhotovenie alebo doplnenie banskomeračskej a geologickej dokumentácie, ak chýbajú, sú neúplné alebo ak sú v nich závady.
•	Povoľujú osobitné zásahy do zemskej kôry a zabezpečenie alebo likvidáciu starých banských diel.
•	Povoľujú trhacie práce a ohňostrojné práce.
•	Povoľujú umiestnenie, stavbu a užívanie skladov výbušnín.
•	Plnia ďalšie úlohy vyplývajúce pre ne z banského zákona a zákona SNR č.51/1988Zb. a iných všeobecne záväzných právnych predpisov.

Okrem uvedeného :
•	plnia  orgány hlavného dozoru aj úlohy orgánov dohľadu podľa zákona 
č. 264/1999 Z.z. o technických požiadavkách na výrobky a o posudzovaní zhody, v znení neskorších predpisov, 
•	poskytujú poradenstvo v oblasti bezpečnosti a ochrane zdravia pri práci,
•	obvodné banské úrady vykonávajú správu úhrad za vydobyté nerasty a dobývacie priestory.

STREDNODOBÝ VÝHĽAD

Hlavný banský úrad ako samostatná rozpočtová organizácia  bude naďalej plniť úlohy dané banským zákonom, zákonom o banskej činnosti a o štátnej banskej službe a ostatnými všeobecne záväznými právnymi predpismi, upravujúcich oblasť ochrany a využívania nerastného bohatstva, banskej bezpečnosti a výroby, spracúvania a používania výbušnín  na trhacie práce a ohňostrojné práce.
	V strednodobom výhľade sa vyrieši realizácia trvalého sídla Hlavného banského úradu v Banskej Štiavnici. V roku 2004 bol pre tieto účely zakúpený objekt ktorý bude v roku 2005 rekonštruovaný. Ďalšie investície  budú zamerané na obmenu morálne a fyzicky zastaraných prvkov výpočtovej techniky.  
	V personálnej oblasti sa pripravuje aktualizácia systemizácie štátnozamestnaneckých miest na Hlavnom banskom úrade, v rámci ktorej sa plánuje zriadiť oddelenie banského práva a legislatívy. Úlohou tohto oddelenia bude príprava právnych predpisov pre oblasť výkonu hlavného dozoru, v súlade s plánom legislatívnej činnosti Ministerstva hospodárstva SR.
	V oblasti vzdelávania sa v roku 2004 vykonala odborná príprava  štátnych zamestnancov v dočasnej štátnej službe, 4 zamestnanci pokračovali v externom štúdiu na právnickej fakulte, 1 zamestnanec začal doktorandské štúdium na baníckej fakulte a 1 zamestnankyňa pokračovala v štúdiu na  fakulte sociálno-ekonomických vzťahov. V ďalšom období sa pripravuje zaradenie ďalších štátnych zamestnancov do  systému externého štúdia. V roku 2005 sa bude pokračovať v prehlbovaní kvalifikácie štátnych zamestnancov v súlade s § 77 zákona o štátnej službe.

ČINNOSTI ORGANIZÁCIE A ICH NÁKLADY

Hlavný banský úrad a obvodné banské úrady vykonávali činnosti, ktoré im vyplývajú  z kompetencií  ustanovených zákonom SNR č. 51/1988 Zb. a v súlade s plánom hlavných úloh na rok 2004.  Plán bol zostavený na základe  potreby  zamerať dozornú činnosť najmä na  niektoré špecifické  problematiky v oblasti  ochrany ložísk, výroby a používania výbušnín, platenia úhrad za vydobyté nerasty a dobývacie priestory a bezpečnosti a ochrany zdravia pri práci.  Aj napriek tomu, že počet zamestnancov  bol  menší ako bol plánovaný počet, možno konštatovať, že  všetky plánované úlohy boli splnené. 
Vzhľadom na množstvo, charakter a rôznorodosť činností a hlavných úloh  Hlavný banský úrad nekalkuluje priame ani nepriame náklady na jednotlivé vecné úlohy a ani ich takto zatiaľ nesleduje. Náklady sú kalkulované aj sledované podľa rozpočtovej klasifikácie na jednotlivé položky a podpoložky štátneho rozpočtu a sú súhrnom všetkých nákladov príslušnej položky alebo podpoložky.

Hlavný banský úrad  vykonával činnosti na celom území SR.

Obvodný banský úrad  Banská Bystrica vykonával činnosti  na celkovej  ploche pôsobnosti 12 011 km2  v okresoch Banská Bystrica, Banská Štiavnica, Brezno, Detva, Krupina, Lučenec, Poltár, Veľký Krtíš, Zvolen, Žiar nad Hronom, Dolný Kubín, Liptovský Mikuláš, Martin, Námestovo, Ružomberok, Turčianske Teplice, Tvrdošín.

Obvodný banský úrad  Bratislava vykonával činnosti  na celkovej ploche  pôsobnosti 
12 273 km2  v okresoch Bratislava I, Bratislava II, Bratislava III, Bratislava V, Malacky, Pezinok, Senec, Myjava, Trnava, Dunajská Streda, Galanta, Hlohovec, Piešťany, Senica, Skalica, Nitra, Komárno, Levice, Nové Zámky, Šaľa, Zlaté Moravce.

Obvodný banský úrad  Košice vykonával činnosti  na celkovej ploche  pôsobnosti 
10 458 km2 v okresoch Košice I, Košice II, Košice III, Košice IV, Košice – okolie, Michalovce, Sobrance, Trebišov, Prešov, Bardejov, Humenné, Medzilaborce, Sabinov, Snina, Stropkov, Svidník, Vranov nad Topľou.

Obvodný banský úrad Prievidza vykonával činnosti na celkovej ploche pôsobnosti 6 803 km2 v okresoch Trenčín, Bánovce nad Bebravou, Ilava, Nové Mesto nad Váhom, Partizánske, Považská Bystrica, Prievidza, Púchov, Žilina, Bytča, Čadca, Kysucké Nové Mesto, Topoľčany.

Obvodný banský úrad Spišská Nová Ves vykonával činnosti  na celkovej ploche pôsobnosti 7 498 km2 v okresoch Kežmarok, Levoča, Poprad, Stará Ľubovňa, Gelnica, Rožňava, Spišská Nová Ves, Revúca, Rimavská Sobota.

ROZPOČET ORGANIZÁCIE

Pre činnosť organizácie je stanovený objem rozpočtových prostriedkov. Z rozpisu prideleného rozpočtu na jednotlivé položky a podpoložky je zrejmé použitie finančných prostriedkov.
Rozpočet Hlavného banského úradu bol rozpísaný vo forme záväzných ukazovateľov štátneho rozpočtu na rok 2004 Ministerstvom hospodárstva SR listom 195/2004-500 vo výške 28 506 tis. Sk na bežné výdavky a 300 tis. Sk na kapitálové výdavky. Listom 1919/2004-500 boli Hlavnému banskému úradu rozpočtové výdavky na rok 2004 upravené na bežné výdavky na celkovú výšku 29 033 tis. Sk. Listom 3140/2004-500 boli Hlavnému banskému úradu pridelené rozpočtové prostriedky  na kapitálové výdavky upravené na celkovú výšku 15 300 tis. Sk. Pre rok 2004 mal Hlavný banský úrad  rozpočtované príjmy v celkovej výške 1 600 tis. Sk.

Kód	Ukazovateľ	Schválený rozpočet 2004	Upravený rozpočet 2004	Čerpanie rozpočtu 	Plnenie k upravenému rozpočtu v %	
600	Bežné výdavky	28 506	29 033	28 591	98	
610	Mzdy, platy	16 042	16432	16 430	100	
611	Tarifný plat, funkčný plat	13 679	14 069	11 386	81	
612	Príplatky	1 850	1 850	4 325	234	
613	Odmena za pracovnú pohotovosť	213	213	192	90	
614	Odmeny	300	300	526	175	
620	Poistné a príspevky zamestnávateľa	5 607	5 544	5 455	98	
621	Poistné do Všeobecnej zdrav. poisťovne	767	560	558	100	
622	Poistné do Spoloč. Zdrav. Poisťovne	764	745	744	100	
623	Poistné do ostatných poisťovní	224	246	246	100	
625	Poistné do Sociálnej poisťovne	3 852	3 993	3 908	98	
630	Tovary a ďalšie služby	6 407	6 807	6 510	96	
631	Cestovné výdavky	387	490	461	94	
632	Energie, voda, komunikácie	1 649	1 751	1 706	97	
633	Materiál a služby	900	929	919	99	
634	Dopravné	896	896	843	94	
635	Rutinná a štandardná údržba	335	283	205	72	
636	Nájomné za prenájom	921	1 148	1 114	97	
637	Služby	1 319	1 310	1 261	96	
640	Bežné transfery	450	250	197	79	
700	Kapitálové výdavky	300	15 300	15 293	100	
712	Nákup administratívnej budovy	-	15 000	15 000	100	
713	Nákup kancelársky strojov, prístrojov	-	300	293	99	

Kapitálové výdavky

    V oblasti kapitálových výdavkov bola činnosť Hlavného banského úradu zameraná na nákup administratívnej budovy  v celkovej výške 15 000 tis. Sk a nákup výpočtovej techniky v celkovej výške 293 tis. Sk.

Bežné výdavky

   Rozpočtové prostriedky pridelené na rok 2004 v celkovej výške 29 33 tis. Sk boli čerpané nasledovne:

610 Mzdy ,platy                                         16 430 tis. Sk
620 Poistenie  príspevok do poisťovní         5 455 tis. Sk
630 Tovary a služby                                     6 509  tis. Sk
640 Bežné transfery                                        197  tis. Sk

Pridelené rozpočtové prostriedky  na bežné výdavky boli upravené listom :
-	1919 /2004-500 na výšku 29 033 tis. Sk 

Celkové čerpanie pridelených rozpočtových prostriedkov na bežné výdavky bolo za rok 2004 v celkovej výške  28 591 tis. Sk. Čo predstavuje  98 % čerpanie.
Mzdové prostriedky boli čerpané v celkovej výške  14 430 tis. Sk, čo predstavuje  100%.

Poistné 620

Celkové čerpanie dosiahlo výšku 5 455 tis. Sk ,čo predstavuje  98% z pridelených  rozpočtových prostriedkov na poistné a odvody. Jedná sa o prostriedky určené na odvody do Zdravotných poisťovní a Socialnej poisťovne.

Tovary služby – 630

Celkové čerpanie bolo za rok 2004 vo výške  6 509 tis. Sk čo predstavuje 96 % z pridelených rozpočtových prostriedkov na bežné výdavky.

Cestovné náhrady – 631

Celkové čerpanie dosiahlo 423 tis. Sk, čo predstavuje  86%  z pridelených  rozpočtových prostriedkov

Energie, voda, komunikácie -632

Celkové čerpanie dosiahlo výšku 1 706 tis. Sk, čo predstavuje 97% z pridelených rozpočtových prostriedkov. V porovnaní s rokom 2003  potreba rozpočtových prostriedkov  Vzrástla z dôvodu zvýšenia cien energií.

Materiál – 633

Celkové čerpanie dosiahlo výšku  919 tis. Sk , čo predstavuje  99% čerpanie pridelených rozpočtových prostriedkov. Rozpočtové prostriedky boli použité na nákup interiérového vybavenia  / 77 tis. Sk/,telekomunikačnej techniky / 30 tis. Sk/,prevádzkových strojov a prístrojov / 70 tis. Sk/,všeobecného materiálu / 278 tis. Sk/,na nákup kníh a časopisov /164 tis. Sk/,reprezentačné (23 tis. Sk/.

Dopravné – 634

Celkové čerpanie dosiahlo výšku  843 tis. Sk, čo predstavuje  94 % z pridelených rozpočtových prostriedkov. Pridelené rozpočtové prostriedky boli použité na nákup paliva, mazív, olejov a kvapalín, servis a údržbu motorových vozidiel, zákonné a havarijné  poistenie,  úhrady  diaľničných poplatkov a poplatkov za parkovanie.

Rutinná a štandardná údržba  - 635

Celkové čerpanie dosiahlo výšku  205 tis. Sk, čo predstavuje  72 % z pridelených rozpočtových prostriedkov. Na tejto položke sa evidujú výdavky na zabezpečenie  bežného spravovania majetku.

Nájomné za prenájom  - 636

Celkové čerpanie dosiahlo  výšku 1 114 tis. Sk, čo predstavuje  97% z pridelených rozpočtových prostriedkov. Jedná sa o prenájom  nebytových priestorov  na  administratívne účely.

Služby – 637

Celkové čerpanie dosiahlo výšku  1 261 tis. Sk , čo predstavuje  96% z pridelených rozpočtových prostriedkov. Sú tu zahrnuté výdavky  na školenia, kurzy, semináre, všeobecné služby, štúdie, posudky, ako aj náklady na stravovanie zamestnancov a tvorba sociálneho fondu.

Bežné transfery – 640

Celkové čerpanie dosiahlo výšku  196 tis. Sk, čo predstavuje  79 % z pridelených rozpočtových prostriedkov. Na tejto položke  sú evidované výdavky  na vernostné baníkom .

Príjmy

Hlavný banský úrad mal  v roku 2004 rozpočtované príjmy v celkovej výške  1 600 tis. Sk. Tieto príjmy boli naplnené vo výške  1 722 tis. Sk čo predstavuje plnenie 108 % rozpočtových príjmov.

PERSONÁLNE OTÁZKY

Hlavný banský úrad mal v roku 2004 Ministerstvom hospodárstva SR stanovený záväzný limit v počte 78 zamestnancov. Z celkového počtu 78 systemizovaných miest je 55 štátnozamestnaneckých miest a 23 miest zamestnancov pri výkone práce vo verejnom záujme. 

Systemizovaný počet zamestnancov na Hlavnom banskom úrade a obvodných banských úradoch je nasledovný:

Hlavný banský úrad Banská Štiavnica		19,5
Obvodný banský úrad Banská Bystrica		13,5
Obvodný banský úrad Bratislava			11,5
Obvodný banský úrad Košice			11,5
Obvodný banský úrad Prievidza			10,4
Obvodný banský úrad  Spišská Nová Ves	11,6
Spolu :						78 zamestnancov

Stav zamestnancov

Rok	Priemerný evidenčný počet zamestnancov	
	Prepočítaný	vo fyzických osobách	
2001	74	75	
2002	70	73	
2003	70	74	
2004	72	75	

Priemerná mesačná mzda

Rok	výška v Sk	
 2000	12 876	
2001	13 349	
2002	14 989	
2003	16 778	
2004	18 255	

Ukazovateľ v tis. Sk	Upravený rozpočet 2004	Skutočnosť 

		rok 2003	rok 2004	
Tarifný plat	12 931	12 226	12 929	
Príplatky	2 783	1 705	2 783	
Odmeny za prac. pohotovosť	192	174	192	
Odmeny	526	794	526	
Mzdové prostriedky spolu	16 432	14 899	16 430	

V priebehu roka 2004 bolo prijatých do štátnozamestnaneckého pomeru  osem   štátnych zamestnancov a ukončilo štátnozamestnanecký pomer päť štátnych zamestnancov.
K 31.12.2004  sme mali neobsadené  štyri štátnozamestnanecké miesta vo funkcii odborný radca – obvodný a ústredný banský inšpektor. Neobsadené  štátnozamestnanecké miesta sú oznamované Úradu pre štátnu službu na vyhlásenie  výberového konania. Priemerný evidenčný počet zamestnancov za rok 2004 vo fyzických osobách bol 75 zamestnancov a prepočítaný počet 72 zamestnancov. V roku 2004 sme zamestnávali  jedného zamestnanca so zníženou pracovnou schopnosťou a so skráteným pracovným úväzkom päť zamestnancov  (pomocný a obslužný personál). V organizácii bol v uplynulom roku 37,5 hod. pracovný týždeň, pracovná doba od 7,00 hod. – 15,00 hod. a bolo odpracovaných celkovo 120 856 hodín.  

        V oblasti rozvoja ľudských zdrojov v rámci zvyšovania kvalifikácie a odborného rastu  v roku 2004  pokračovali v externom štúdiu v odbore právo na Právnickej  fakulte UPJŠ v Košiciach traja  zamestnanci, jeden zamestnanec na Právnickej fakulte Univerzity Mateja Bela  v Banskej Bystrici a jedna zamestnankyňa na Fakulte sociálno-ekonomických vzťahov Trenčianskej univerzity Alexandra Dubčeka v Trenčíne a jeden zamestnanec v doktorandskom štúdiu na VŚB Ostrava.

Organizačný diagram Hlavného banského úradu  s fyzickým počtom zamestnancov k 31.12.2004

Začlenenie  Hlavného banského úradu do štruktúry MH SR s fyzickým počtom zamestnancov na obvodných banských úradoch k 31.12.2004

CIELE A PREHĽAD ICH PLNENIA

	V plnej miere boli zabezpečované stanovené úlohy v oblasti kontroly použitia finančných prostriedkov získaných zo zníženia úhrad za vydobyté nerasty za rok 2003 v dozorovaných organizáciách,  ktorým Ministerstvo financií SR toto zníženie povolilo,  kontroly  plnenia požiadaviek zákona č.330/1996 Z.z. o bezpečnosti a ochrane zdravia pri práce  v znení neskorších predpisov,  relevantných Nariadení vlády SR a iných právnych  predpisov upravujúcich bezpečnosť a ochranu zdravia pri práci,  kontroly zabezpečenia a likvidácie hlavných banských diel, kontroly technických zariadení používaných pri výrobe výbušnín a výstavbe tunelov, kontroly zamerané na zabezpečenie banskej záchrannej služby, kontroly evidencie a skladovania a používania výbušnín atď.
	
Obvodné banské úrady ako správcovia úhrad zabezpečili v roku 2004  príjem do štátneho rozpočtu  za dobývacie priestory  vo výške 4 180 000 Sk, za vydobyté nerasty 59 044 119 Sk a  za uskladňovanie plynov a kvapalín 30 648 987 Sk.  Tieto úrady zároveň vyšetrili a vypracovali odborné posudky k štyrom  smrteľným a trom ťažkým pracovným úrazom a k jednej  havárii.

 V roku 2004 bolo pri výkone hlavného dozoru realizovaných 1188 inšpekcií  a vykonaných 3 268 správnych úkonov  napr.

•	702  správnych úkonov v oblasti ochrany ložísk a ich racionálneho využívania,
•	433 vydaných rozhodnutí  a záväzných príkazov v oblasti bezpečnosti práce a prevádzky, 
•	 185 povolení banskej činnosti a činnosti vykonávanej banským spôsobom, 
•	29  povolení výbušnín a pomôcok do obehu,
•	254 povolení odberu výbušnín, trhacích a ohňostrojných  prác a skladov výbušnín,
•	 394 vydaných osvedčení o odbornej spôsobilosti,
•	 67 vydaných banských oprávnení,
•	 14 odňatí banských oprávnení,
•	 30 preskúmaní rozhodnutí vrátane námietok proti záväzným príkazom,
•	 123 správnych úkonov pri vydaní povolení projektovať a vyrábať vyhradené technické zariadenia vrátane  účasť na ich kontrolách a skúškach,
•	18 povolení vybraných banských zariadení,
•	 43 povolení výnimiek z právnych predpisov, 
•	 581 správnych úkonov pri vydávaní výkladov, odborných stanovísk, prešetrovaní sťažností, odvolaní,
•	 369 odsúhlasení úhrad za dobývacie priestory a vydobyté nerasty vrátane platobných výmerov a penále, 
•	 69 pripomienkovaní všeobecne záväzných predpisov a návrhov STN,

HODNOTENIE A ANALÝZA VÝVOJA ORGANIZÁCIE V ROKU 2004

Hlavný banský úrad a obvodné banské úrady  v roku 2004 splnili stanovené úlohy v rámci schváleného resp. upraveného rozpočtu na rok 2004. Obstarávanie bolo zabezpečené v súlade s ustanoveniami zákona o verejnom obstarávaní.

 Výsledky, ktoré sme pri výkone hlavného dozoru a plnení  iných úloh dosiahli hodnotíme ako dobré po ich obsahovej aj kvalitatívnej stránke. Na druhej strane však treba povedať, že pri naplnenom stave systemizovaných miest,  zlepšení úrovne technického vybavenia  a väčšieho priestoru  pre účasť banských inšpektorov  na odborných školeniach, seminároch a kurzoch (netýka sa to prehlbovania vedomostí v správnom práve) by sa dali dosiahnuť ešte lepšie výsledky, nielen v počte výkonov ale aj v ich kvalite. Nevýhodou je, že prakticky nedisponujeme v dostatočnom množstve s technickými zariadeniami (napr. notebookmi, záznamovou technikou atď.) potrebnými pre výkon hlavného dozoru v teréne. Aj prístup banských inšpektorov k relevantným informáciám  na internete a nákup odbornej literatúry a technických noriem v požadovanom množstve,  je  z titulu nedostatku finančných prostriedkov  veľmi obmedzený. Tento stav v počte banských inšpektorov  a výška pridelených finančných prostriedkov  výrazne ovplyvňujú kvalitu výkonu hlavného dozoru a odborný rast  banských inšpektorov.

HLAVNÉ SKUPINY UŽÍVATEĽOV VÝSTUPOV ORGANIZÁCIE

	Hlavnou skupinou užívateľov výstupov Hlavného banského úradu a obvodných banských úradov boli fyzické osoby a právnické osoby, ktoré vykonávali  činnosti. podliehajúce výkonu hlavného dozoru (v roku 2004 sa jednalo o 416 subjektov),  ich zamestnanci a občania SR, ktorých práva  alebo právom chránené záujmy či majetok by mohli byť týmito činnosťami ohrozené.  Tieto subjekty využívali  bezplatné poradenstvo v oblasti bezpečnosti a ochrany zdravia pri práci, výsledky prešetrenia sťažností a najmä platnosť rozhodnutí vydaných týmito úradmi v správnom  alebo inom konaní.

Ďalším užívateľom boli   orgány verejnej správy a  spracovatelia technických noriem,    ktorým boli  predkladané pripomienky k zneniu návrhov právnych predpisov a návrhov slovenských technických noriem a harmonizovaných technických noriem.
V rámci vzájomnej spolupráce  boli výstupy tunajšieho úradu  použité pre potreby Slovenskej banskej  komory, Združenia výrobcov kameniva, Geologickej služby SR,  MPSVR SR, MŽP SR a iných odborných a záujmových inštitúcií.

Poisťovniam, odborovým organizáciám  a príslušným orgánom Policajného zboru SR boli predkladané odborné posudky z vyšetrovania závažných pracovných úrazov a havárií. Štatistickému úradu SR boli predkladané údaje o pracovnej úrazovosti. Profesijné združenia  a spoločnosti využívali poznatky z prednášok kvalifikovaných  banských inšpektorov  na aktuálne témy. 

Každej oprávnenej osobe  bol na základe žiadosti  umožnený slobodný prístup k informáciám.

ZVEREJNENIE VÝROČNEJ SPRÁVY

Výročná správa za rok 2004 bude  zverejnená

a)	na internetovej stránke Ministerstva hospodárstva Slovenskej republiky  - www.economy.gov.sk
b)	na internetovej stránke Hlavného banského úradu v Banskej Štiavnici -
www.hbu.sk 

Spracoval :	 Ing. Vladimír Nárožný, ústredný banský inšpektor

Schválil :     Ing. Milan Durbák, predseda